b'\n_START_ARTICLE_\nGeorge S. Patton\n_START_SECTION_\nEduca\xc8\x9bia \xc8\x99i serviciul militar \xc3\xaen tinere\xc8\x9be\n_START_PARAGRAPH_\nLa Olimpiada de var\xc4\x83 din 1912 organizat\xc4\x83 la Stockholm Patton a participat la proba de pentatlon, unde s-a plasat pe locul cinci.\n_START_SECTION_\nExpedi\xc8\x9bia punitiv\xc4\x83 \xc3\xaempotriva Mexicului\n_START_PARAGRAPH_\n\xc3\x8en septembrie 1915 Patton a fost numit \xc3\xaen serviciu la grani\xc8\x9ba cu Mexicul la Fortul Bliss, Texas. \xc3\x8en martie 1916 for\xc8\x9bele lui Pancho Villa au trecut grani\xc8\x9ba \xc3\xaen New Mexico, SUA \xc8\x99i au efectuat raid \xc3\xaen ora\xc8\x99ul Columbus, ucig\xc3\xa2nd c\xc3\xa2\xc8\x9biva americani. Ca r\xc4\x83spuns, SUA a organizat o expedi\xc8\x9bie punitiv\xc4\x83 \xc3\xaen Mexic \xc3\xaempotriva lui Villa. Entuziasmul lui Patton pentru expedi\xc8\x9bie a avut ca rezultat faptul c\xc4\x83 Patton a fost numit ajutorul generalului John Pershing, ceea ce a \xc3\xaensemnat c\xc4\x83 Patton a primit rol \xc3\xaen organizarea expedi\xc8\x9biei. Patton, \xc3\xaempreun\xc4\x83 cu c\xc3\xa2\xc8\x9biva militari a organizat o expedi\xc8\x9bie care a devenit un \xe2\x80\x9eatac militar motorizat\xe2\x80\x9d cu cele trei ma\xc8\x99ini ale armatei lui Pershing, ucig\xc3\xa2nd c\xc3\xa2\xc8\x9biva rebeli mexicani, chiar de Patton \xc3\xaensu\xc8\x99i cu un Colt Pacemaker. Datorit\xc4\x83 succesului lui Patton \xc8\x99i afinit\xc4\x83\xc8\x9bii lui pentru Colt Pacemaker, Patton l-a numit \xc3\xaen glum\xc4\x83 \xe2\x80\x9ebandito\xe2\x80\x9d-ul lui, Patton devenind faimos \xc3\xaen toat\xc4\x83 SUA.\n_START_SECTION_\nPrimul R\xc4\x83zboi Mondial\n_START_PARAGRAPH_\nLa intrarea SUA \xc3\xaen Primul R\xc4\x83zboi Mondial, generalul-maior John Pershing l-a promovat pe Patton \xc3\xaen rangul de c\xc4\x83pitan. Patton i-a cerut lui Pershing s\xc4\x83 se \xc3\xaenfiin\xc8\x9beze un centru de preg\xc4\x83tire american pentru tancuri. La Champlieu Patton a condus tancul Renault, i-a testat capacitatea tancului de a trece peste \xc8\x99an\xc8\x9buri, apoi a vizitat fabrica Renault. Pershing i-a dat lui comanda noii unit\xc4\x83\xc8\x9bi de blindate americane: US Tank Corps. La scurt timp dup\xc4\x83 sosirea lui la  Champlieu, britanicii la Cambrai au lansat cel mai mare atac de tancuri din Primul R\xc4\x83zboi Mondial. \xc3\x8en data de 23 martie 1918 Patton a primit comanda unei unit\xc4\x83\xc8\x9bi de 10 tancuri tip Renault FT-17._NEWLINE_Pentru succesul s\xc4\x83u \xc3\xaen organizarea \xc8\x99colii pentru tanchi\xc8\x99ti, Patton a fost promovat succesiv maior, locotenent colonel, apoi dup\xc4\x83 contraofensiva de la SaintMihiel \xc3\xaen septembrie 1918 la gradul provizoriu de colonel._NEWLINE_\xc3\x8en ofensiva de la Meuse-Argonne din 26 septembrie 1918 a fost r\xc4\x83nit \xc8\x99i decorat cu  Distinguished Service Cross, cu Distinguished Service Medal, iar pentru r\xc4\x83nire cu Purple Heart.\n_START_SECTION_\nPerioada interbelic\xc4\x83\n_START_PARAGRAPH_\n\xc3\x8entre cele dou\xc4\x83 r\xc4\x83zboaie \xc3\xaen 1924 a absolvit \xc8\x99coala pentru comandan\xc8\x9bi \xc8\x99i \xc8\x99efi de stat major Command and General Staff School, iar \xc3\xaen 1932 Army War College. L-a cunoscut pe Omar Bradley cu care se va re\xc3\xaent\xc3\xa2lni \xc3\xaen Europa. La \xc3\xaenceputul anilor 1920 Patton a scris o cerere Congresului ca s\xc4\x83 se acorde fonduri pentru dezvoltarea for\xc8\x9belor de blindate, dar f\xc4\x83r\xc4\x83 prea mare succes._NEWLINE_A scris articole despre tactica for\xc8\x9belor blindate, suger\xc3\xa2nd noi metode de a le folosi. \xc3\x8en iulie 1940 a primit comanda Diviziei 2 de tancuri la Fort Benning._NEWLINE_\xc3\x8en serviciul \xc3\xaen Washington DC \xc3\xaen anul 1919 Patton l-a \xc3\xaent\xc3\xa2lnit pe Dwight D. Eisenhower, care va juca un rol enorm de important \xc3\xaen cariera sa._NEWLINE_La Fort Riley, Kansas, Patton \xc8\x99i Eisenhower au dezvoltat doctrina luptei cu blindate, care va fi folosit\xc4\x83 de SUA \xc3\xaen Al Doilea R\xc4\x83zboi Mondial. El a continuat s\xc4\x83 \xc3\xaembun\xc4\x83t\xc4\x83\xc8\x9beasc\xc4\x83 tancurile venind cu noi idei \xc3\xaen comunica\xc8\x9bii radio \xc8\x99i armamentul de pe tanc. Datorit\xc4\x83 lipsei sc\xc4\x83zute fa\xc8\x9b\xc4\x83 de blindate, Patton s-a transferat \xc3\xaenapoi la cavalerie.\n_START_SECTION_\nAl Doilea R\xc4\x83zboi Mondial\n_START_PARAGRAPH_\n\xc3\x8enainte ca SUA s\xc4\x83 intre \xc3\xaen r\xc4\x83zboi Patton a comandat Armata a 3-a american\xc4\x83, preg\xc4\x83tind trupele de blindate \xc3\xaen de\xc8\x99ert (Imperial Valley), pe o suprafa\xc8\x9b\xc4\x83 de 40\xc2\xa0km\xc2\xb2 pentru Opera\xc8\x9biunea Tor\xc8\x9ba (invadarea Africii)._NEWLINE_Din prima zi de comand\xc4\x83 pleda pentru ca for\xc8\x9bele blindate s\xc4\x83 r\xc4\x83m\xc3\xa2n\xc4\x83 permanent \xc3\xaen contact cu inamicul, explic\xc3\xa2nd c\xc4\x83 for\xc8\x9bele mecanizate agresive \xc3\xaentrerup preg\xc4\x83tirile defensive ale inamicului \xc8\x99i sunt mai greu de lovi\xc8\x9bi de artileria inamic\xc4\x83.   _NEWLINE_La o conferin\xc8\x9b\xc4\x83 de pres\xc4\x83 din 1944 la \xc3\xaentrebarea unui reporter cu privire la faptul c\xc4\x83 ar trebui \xc3\xaencetinit progresul rapid a Armatei a 3-a pentru a reduce pierderile americane, Patton a r\xc4\x83spuns: \xe2\x80\x9eOri de c\xc3\xa2te ori \xc3\xaencetine\xc8\x99ti ritmul, irose\xc8\x99ti vie\xc8\x9bi omene\xc8\x99ti\xe2\x80\x9d.\n_START_SECTION_\nCampania din Sicilia\n_START_PARAGRAPH_\nPentru Opera\xc8\x9biunea Husky, invazia Siciliei, Patton trebuia s\xc4\x83 comande Armat\xc4\x83 a 7-a a Statelor Unite, dubl\xc3\xa2nd Task Force de Vest, care debarcau la Gela, Scoglitti \xc8\x99i Licata pentru a sus\xc8\x9bine ateriz\xc4\x83rile Armatei a 8-a britanic\xc4\x83 a lui Bernard Montgomery. Corpul de Blindate I al lui Patton a reproiectat oficial Armata a 7-a chiar \xc3\xaenainte ca for\xc8\x9ba sa de 90.000 oameni s\xc4\x83 debarce \xc3\xaenainte de zori \xc3\xaen Ziua D, 10 iulie 1943, pe plajele din apropierea ora\xc8\x99ului Licata. Armata a fost \xc3\xaempiedicat\xc4\x83 de v\xc3\xa2nt \xc8\x99i de vreme, dar \xc3\xaen ciuda acestui fapt, cele trei divizii de infanterie din S.U.A. implicate, Divizia a 3-a, Divizia  1-a \xc8\x99i a 45-a au asigurat plajele respective._NEWLINE_Ei apoi au respins contraatacurile la Gela , unde Patton \xc8\x99i-a condus personal trupele \xc3\xaempotriva \xc3\xaent\xc4\x83ririlor germane din Divizia Hermann G\xc3\xb6ring.'